מערכות חיים קיימות בעולם מזה מיליארדי שנים.
וימשיכו להתקיים עוד הרבה מאד.
בעולם החי, אין מטמנות פסולת.
במקום זאת, יש מעבר של חומרים.
פסולת של מין אחד, היא המזון של מין אחר, האנרגיה מגיעה מהשמש,
דברים צומחים, ואז מתים. וחומרים חוזרים לאדמה בבטחה.
וזה עובד.
אך אנו כבני אדם אימצנו גישה ליניארית -
אנחנו לוקחים, מייצרים ומשליכים.
טלפון חדש יוצא, אז אנחנו מעיפים את הקודם.
מכונת הכביסה מתקלקלת - קונים אחת חדשה.
בכל פעם שאנחנו פועלים כך - אנחנו נוגסים במאגר סופי של משאבים,
ולעיתים קרובות מייצרים פסולת רעילה.
זה פשוט לא יכול לעבוד כך לטווח הארוך.
אז מה כן יכול לעבוד?
אם נקבל את העובדה שהמודל המעגלי של העולם החי עובד,
האם נוכל לשנות את דרך החשיבה שלנו,
כך שגם אנחנו נפעיל כלכלה מעגלית?
בואו נתחיל במחזור הביולוגי.
איך הפסולת שלנו יכולה לייצר הון, במקום לצמצם אותו?
בעזרת חשיבה מחודשת, ועיצוב מחדש
של מוצרים ורכיבים, והאריזות שבהן הם מגיעים,
נוכל לייצר חומרים בטוחים ומתפרקים שיעזרו לגדל דברים נוספים.
כמו שאומרים בסרטים:
במהלך הכנת החומר הזה לא נעשה שימוש בזבזני במשאבים.
אז מה עם מכונות הכביסה, הטלפונים והמקררים?
אנחנו יודעים שהם לא מתפרקים ביולוגית.
כאן אנחנו מדברים על חשיבה מחודשת מסוג אחר.
דרך שבה אנחנו יכולים להשתמש מחדש
במתכות יקרות ערך, פולימרים וסגסוגות,
באופן ששומר על האיכות שלהם,
כך שהם ממשיכים להיות שימושיים
מעבר לאורך חיי המדף של מוצר בודד.
מה אם המוצרים של היום יהפכו למשאבים של מחר?
יש בזה הגיון כלכלי.
במקום תרבות ה"זרוק והחלף" שאליה התרגלנו,
נאמץ תרבות של "החזר וחדש",
שבה מוצרים ורכיבים מתוכננים מראש כך שניתן יהיה לפרק ולייצר אותם מחדש.
פתרון אחד אפשרי הוא לחשוב מחדש על האופן שבו אנחנו תופסים בעלות.
מה אם לעולם לא נהיה ה"בעלים" של הטכנולוגיות שלנו?
פשוט ניקח אותם בהשאלה מהיצרנים.
כעת, בואו נצרף את שני המעגלים האלה.
דמיינו שהיינו יכולים לעצב מוצרים שחוזרים ליצרנים שלהם,
כשהחומרים הפיזיים שמהם הם עשויים משמשים מחדש לייצור,
והחומרים הביולוגיים תורמים לחקלאות.
ותארו לכם שהמוצרים האלה מיוצרים ומשונעים
תוך שימוש באנרגיה מתחדשת.
יש לנו כאן מודל שמייצר שפע בטווח הארוך.
והחדשות הטובות הן שכבר ישנן חברות
שמתחילות לאמץ את שיטת העבודה הזו.
אבל כשמדברים על כלכלה מעגלית לא מדובר על יצרן בודד
שמשנה תהליך ייצור של מוצר אחד.
מדובר בשיתוף פעולה בין כל החברות שעליהן מושתתת הכלכלה שלנו,
והן קשורות זו בזו.
זה נוגע לאנרגיה,
זה נוגע לחשיבה מחודשת על מערכת ההפעלה שלנו.
יש לנו הזדמנות מצוינת לפתוח נקודות מבט חדשות,
ואופקים חדשים.
במקום להישאר לכודים בתסכול שנובע מהמציאות הנוכחית,
בעזרת יצירתיות וחדשנות אנחנו באמת יכולים
לחשוב מחדש ולעצב מחדש את העתיד שלנו.
קרן אלן מק'ארתור לחשוב מחדש על העתיד
תרגום וכתוביות: קרן קרוצ'יק